**Gulács Község Önkormányzata Képviselő-testületének 2018. június 27. napján megtartott nyílt ülésének**

**tárgysorozata**

**jegyzőkönyve**

**határozata**: 65-78 , 84

**5/2018. (VI.27.) önkormányzati rendelete A személyes gondoskodást nyújtó**

**szociális ellátások térítési díjáról szóló 5/2013. (IV.01.) önkormányzati**

**rendelet módosításáról**

**6/2018 (VI.27.) önkormányzati rendelete a községi kitüntetések alapításáról**

**és adományozásáról**

**Száma**: 84-14/2018.

**T Á R G Y S O R O Z A T A**

**1.) Tájékoztató a két ülés között történt fontosabb eseményekről**

2.) Gulács Község Önkormányzata Képviselő-testületének …/2018.(…) önkormányzati rendelete A személyes gondoskodást nyújtó szociális ellátások térítési díjáról szóló 5/2013.(IV.01.) önkormányzati rendelet módosításáról

**3.) Gulács Község Önkormányzata Képviselő-testületének …/2018.(…)önkormányzati rendelete Gulács díszpolgára cím és Gulácsért érdemérem adományozásáról**

4.)Tiszamenti Regionális Vízművek Zrt. 2017. évi Önkormányzati éves beszámoló Gulács község vonatkozásában

**5. )** **Átfogó értékelés Tarpa Nagyközség Önkormányzata Család- és Gyermekjóléti Szolgálat 2017. évről**

**6.) Gulács és Csicser községek testvér-települési kapcsolatának több szintű erősítése című támogatás szakmai és pénzügyi beszámolója**

**7.) DIGI Távközlési és Szolgáltató Kft-vel kötendő Gulács belterület 17/2.helyrajzi számú ingatlan használatára (Víztorony, állomás létesítése)**

**8.) Nemzeti Média- és Hírközlési Hatósággal kötendő bérleti szerződés az önkormányzat tulajdonát képező Gulács belterület 17/2.helyrajzi számú ingatlan használatára**

**9.) Szakmai beszámoló Móricz Zsigmond Megyei és Városi Könyvtár Könyvtárellátási Szolgáltat Rendszerben végzett munkájáról 2017. év**

**10.) Tájékoztató Belterületi utak, járdák felújítási munkáinak elvégzéséről**

**11.) Aktuális kérdések**

Gulács, 2018. június 27.

**Ujvári Judit**

polgármester

**J E G Y Z Ő K Ö N Y V**

**Készült:** Gulács Község Önkormányzata Képviselő-testületének 2018. június 27. napján megtartott nyílt üléséről.

**Az ülés helye:** Községháza ülésterme

**Jelen vannak**: Ujvári Judit polgármester

Bagi Sándor alpolgármester

Balogh Ibolya képviselő

Kovács Róbert képviselő

Vass Albert János képviselő

**Tanácskozási joggal jelen van**: Vassné Szűcs Róza jegyző

**Meghívott:** Szécsiné Szarka Anikó a helyi választási bizottság elnöke

A jegyzőkönyvet vezeti Fekete Lászlóné köztisztviselő

A polgármester üdvözli a megjelent képviselőket, meghívottakat, jelenlévőket. Megállapítja, hogy az 5 képviselőből 4 képviselő jelen van, az ülés határozatképes.

A polgármester jegyzőkönyv hitelesítőnek javasolja Vass Albert János képviselőt. Kéri , hogy aki a javaslatot elfogadja – kézfelemeléssel jelezze.

A szavazás eredménye 5 igen szavazat.

A polgármester a napirendek tárgyalása előtt felkéri a helyi választási bizottság elnökét, hogy a megüresedett képviselői hely betöltéséhez szükséges eljárást tegye meg.

**Szécsiné Szarka Anikó Helyi Választási Bizottság elnöke** elmondja, hogy Siket Sándor képviselő halála miatt az önkormányzati képviselői mandátum megüresedett, melynek betöltéséről a Bizottságnak kell gondoskodni, a képviselő helyére a legtöbb szavazatot elért jelölt lép. A legtöbb szavazatot Kovács Róbert független jelölt érte el, aki tisztségét nyilatkozata alapján vállalja. A Bizottság az 1/2018.(VI.21.) határozatában Kovács Róbert **megüresedett önkormányzati képviselői mandátumot Kovács Róbert részére átadta.**

*Helyi Választási Bizottság elnöke átadja a megbízó levelet Kovács Róbert úr részére és felkéri az eskü letételére .*

*Kovács Róbert az esküt letette.*

*A polgármester és jelenlévők a képviselőnek gratulálnak.*

**Kovács Róbert képviselő** megköszöni a bizalmat, kéri, hogy továbbra is tartsák tiszteletben Siket Sándor József képviselő úr munkáját. Ő a megválasztott gulácsi lakosok érdekeik kívánja szolgálni, együtt halad az önkormányzattal.

A polgármester üdvözli a megjelent képviselőket, meghívottakat, jelenlévőket. Megállapítja, hogy az 5 képviselőből 5 képviselő jelen van, az ülés határozatképes.

Polgármester bejelenti, hogy a Képviselő-testületi ülés hangfelvételre kerül.

A szavazás eredménye 5 igen szavazat

A polgármester kéri, hogy aki a meghívóban szereplő napirendet elfogadja - kézfelemeléssel jelezze.

A szavazás eredménye 5 igen szavazat.

A Képviselő-testület 5 igen szavazattal az alábbi napirendet fogadja el:

**1.) Tájékoztató a két ülés között történt fontosabb eseményekről**

Előterjesztő: Ujvári Judit polgármester

2.) Gulács Község Önkormányzata Képviselő-testületének …/2018.(…) önkormányzati rendelete A személyes gondoskodást nyújtó szociális ellátások térítési díjáról szóló 5/2013.(IV.01.) önkormányzati rendelet módosításáról

Előterjesztő: Ujvári Judit polgármester

**3.) Gulács Község Önkormányzata Képviselő-testületének …/2018.(…)önkormányzati rendelete Gulács díszpolgára cím és Gulácsért érdemérem adományozásáról**

Előterjesztő: Ujvári Judit polgármester

4.)Tiszamenti Regionális Vízművek Zrt. 2017. évi Önkormányzati éves beszámoló Gulács község vonatkozásában

Előterjesztő: Ujvári Judit polgármester

**5. )** **Átfogó értékelés Tarpa Nagyközség Önkormányzata Család- és Gyermekjóléti Szolgálat 2017. évről**

Előterjesztő: Ujvári Judit polgármester

**6.) Gulács és Csicser községek testvér-települési kapcsolatának több szintű erősítése című támogatás szakmai és pénzügyi beszámolója**

Előterjesztő: Ujvári Judit polgármester

**7.) DIGI Távközlési és Szolgáltató Kft-vel kötendő Gulács belterület 17/2.helyrajzi számú ingatlan használatára (Víztorony, állomás létesítése)**

Előterjesztő: Ujvári Judit polgármester

**8.) Nemzeti Média- és Hírközlési Hatósággal kötendő bérleti szerződés az önkormányzat tulajdonát képező Gulács belterület 17/2.helyrajzi számú ingatlan használatára**

Előterjesztő: Ujvári Judit polgármester

**9.) Szakmai beszámoló Móricz Zsigmond Megyei és Városi Könyvtár Könyvtárellátási Szolgáltat Rendszerben végzett munkájáról 2017. év**

Előterjesztő: Ujvári Judit polgármester

**10.) Tájékoztató Belterületi utak, járdák felújítási munkáinak elvégzéséről**

Előterjesztő: Ujvári Judit polgármester

**11.) Aktuális kérdések**

11.1. Ravatalozó – hűtőberendezés

11.2. Diákmunka

11.3. Gondozók szerződés meghosszabbítása

11.4 TAK jóváhagyása

11.5. EFOP pályázat tájékoztatója

11.6. Orvosi rendelő c. pályázat

11.7. Filep féle ház értékesítése

11.8. Polgárőrség támogatása

**Napirend tárgyalása:**

1. **Tájékoztató a két ülés között történt fontosabb eseményekről**

Előterjesztő: Ujvári Judit polgármester

**Ujvári Judit polgármester** Tájékoztatja a jelenlévőket a hivatalban villamosvezetéket kellett felszerelni, a régi vezetékek tönkrementek. A javítás 690.944.-Ft-ba került.

A Magyar Államkincstár tájékoztatása szerint az önkormányzatnak semmilyen visszafizetési kötelezettsége nincs a kapott normatívával kapcsolatban.

**Vass Albert János képviselő** jelzi, hogy a küldött e-mailt nem tudja megnyitni.

**Ujvári Judit polgármester**: intézkedünk, hogy megnézzük a gépet, mi lehet a gond. Mindenki meg tudja nyitni, még a múltkor idegenek is próbáltak belépni.

*A polgármester kéri, hogy aki elfogadja tájékoztatót – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**65/2018. (VI.27.)**

**önkormányzati határozata**

**Tájékoztató a két ülés között történt fontosabb eseményekről**

**A Képviselő-testület:**

A polgármester által adott tájékoztatót a két ülés között történt fontosabb eseményekről elfogadja, a villanyszerelési munka számlájának kiegyenlítéséhez hozzájárul.

1. Gulács Község Önkormányzata Képviselő-testületének …/2018.(…)

önkormányzati rendelete A személyes gondoskodást nyújtó szociális ellátások térítési díjáról szóló 5/2013.(IV.01.) önkormányzati rendelet módosításáról

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Kovács Józsefné pü. főea.** Ismerteti az előterjesztést, részletezi.

**Ujvári Judit polgármester** Bérköltség több mint 1.000.000.-Ft, a gondozás nagyon mínuszos. Az önkormányzatnak viszont ez kötelező feladat.

**Kovács Róbert képviselő** Hány fő amitől működne?

**Ujvári Judit polgármester** Ha bentlakásos lenne, és fizetősként működne. Szakmai végzettség adott, csak épületre lenne szükség. Dolgozunk rajta, hátha sikerülne.

**Kovács Róbert képviselő** Gyulaházán lehet érdeklődni.

**Vass Albert János képviselő** Van veszteség 90 főn 8 millió forint, 65 főt érint.

*A polgármester kéri, hogy aki elfogadja, a rendelet módosítását – kézfelemeléssel jelezze.*

A Képviselő-testület 5 igen szavazattal az alábbi rendeletet alkotta:

**Gulács Község Önkormányzata**

**Képviselő-testületének**

**5/2018. (VII.2.) önkormányzati rendelete**

**A személyes gondoskodást nyújtó szociális ellátások térítési díjáról szóló 5/2013. (IV.01.) önkormányzati rendelet módosításáról**

Gulács Község Önkormányzatának Képviselő-testülete az Alaptörvény 32. cikk (1-2) bekezdésében, a szociális igazgatásról és szociális ellátásokról szóló 1993. évi III. törvény 62. § (2) bekezdésében és 92. § (1) bekezdésének a) pontjában, a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet 2. § (1) bekezdésében, a jogalkotásról szóló 2010. évi CXXX. törvény 6. §-ában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában meghatározott feladatkörében eljárva a következőket rendeli el:

1

1.§ A személyes gondoskodást nyújtó szociális ellátások térítési díjáról szóló 5/2013. (IV.01.) önkormányzati rendelet 1. és 2. melléklete helyébe e rendelet 1. és 2. mellékletei lépnek.

2.§ E rendelet 2018. szeptember 1. napján lép hatályba, ezzel egy időben e rendelet hatályát veszti.

**Ujvári Judit Vassné Szűcs Róza**

**polgármester jegyző**

**1. melléklet**

**Önköltségszámítás**

**Időskorúak nappali ellátása:**

Tervezett létszám: **30 fő**

Igényelt normatív támogatás: **3 270 000,- Ft**

2018. évi kiadások:

- a Gondozási Központ éves költségvetési beszámolója alapján: 4 637 381

**Önköltség:** 4 637 381 / 30 fő / 252 nap =613,41.- Ft **613,- Ft /fő/nap**

**Önköltség a normatív támogatás levonásával:** 4 637 381 – 3 270 000 = 1 367 381,- Ft

1 367 381 / 30 fő / 252 nap =**180,87,- Ft 181,- Ft / fő / nap**

**Házi segítségnyújtás:**

Tervezett létszám: házi segítség nyújtás szociális segítés : **15 fő**

házi segítség nyújtás személyi gondozás : **30 fő**

Igényelt normatív támogatás: 375 000+9 900 000 = **10 275 000,- Ft**

2018. évi kiadások:

- a Gondozási Központ éves költségvetési beszámolója alapján: 13 012 652,- Ft

**Önköltség:** 13 012 652 / 45 fő / 252 nap / 8 óra = 143,44- Ft /fő/óra  **143,- Ft /fő / óra**

**Önköltség a normatív támogatás levonásával:** 13 012 652-10.275.000 =2 737 652- Ft

2 737 652 / 45 fő / 252 nap / 8 óra = **30,18/,- Ft / fő / gondozási óra 30, - Ft / fő / gondozási óra**

**Szociális étkeztetés:**

Tervezett létszám: 35 fő

Igényelt normatív támogatás: 1 937 600,- Ft

2018. évi kiadások:

- a Gondozási Központ éves költségvetési beszámolója alapján: 6 195 166,- Ft

**Önköltség:** 6 195 166 / 35 fő / 252 nap = 702,4 Ft **702,- Ft /fő/adag**

**Önköltség a normatív támogatás levonásával:** 6 195 166 – 1 937 600= 4 257 566,- Ft

4 257 566/ 35 fő / 252 nap = **482,71,- Ft / fő / adag 483,- Ft /fő/adag**

**2. melléklet**

**Intézményi térítési díjak**

**Szociális étkeztetés:**

A szociális étkeztetés számított önköltsége 483,- Ft /fő/nap.

A fenntartó az intézményi térítési díjat jövedelemtől függően az alábbiak szerint állapítja meg:

30.000,- Ft alatti jövedelem esetén: **350.-Ft/ fő/nap**

30.0000,- Ft – 42.750,- Ft jövedelem esetén: **380.-Ft/ fő/nap**

42.750,- Ft-ot meghaladó jövedelem esetén: **400.-Ft/fő/nap**

Étel kiszállítása: **40,- Ft / nap / fő**

**Időskorúak nappali ellátása:**

A számított intézményi térítési díj 181,- Ft / fő / nap.

A nappali ellátás szolgáltatást a fenntartó **térítésmentesen biztosítja.**

**Házi segítségnyújtás:**

A számított intézményi térítési díj 30,- Ft / gondozási óra.

A házi segítségnyújtást a fenntartó **térítésmentesen biztosítja**.

1. **Gulács Község Önkormányzata Képviselő-testületének**

**…/2018.(…)önkormányzati rendelete Gulács díszpolgára cím és Gulácsért**

**érdemérem adományozásáról**

Előterjesztő : Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** Átadja a szót a jegyző Asszonynak.

**Vassné Szűcs Róza jegyző** Gulácsnak 2009-ben volt rendelete, ezt hatályon kívül kell helyezni.

**Vass Albert János képviselő** Bővíteni kellene a 6. fejezet 13.§-át, bárki tehetne javaslatot. Honlapra tegyük fel, és aki olvassa bárki tehessen rá javaslatot.

**Kovács Róbert képviselő** Igen, a Képviselő-testület tudja a munkát, a testület jelölje ki, kik azok a személyek.

**Ujvári Judit polgármester** Fordítva, tegyenek javaslatot, majd a Képviselő-testület dönt.

**Vass Albert János képviselő** Falunap előtt kell elbírálni, nem adnánk pénzt hozzá. Eddig akik ezt a címet kapták, nem adtunk pénzt.

*A polgármester kéri, hogy aki elfogadja a honlapon való megjelenést, javaslatot a díszpolgári címre bárki tehet, a rendelet szövegéből a pénzadomány kivételre kerüljön – kézfelemeléssel jelezze.*

A Képviselő-testület 5 igen szavazattal alábbi rendeletet alkotta:

**Gulács Község Önkormányzata Képviselő- testületének**

**6/2018 (VI.27.) önkormányzati rendelete**

**a községi kitüntetések alapításáról és adományozásáról**

Gulács Község Önkormányzata Képviselő-testülete az Alaptörvény 32. cikk (2) bekezdésében, valamint Magyarország címerének és zászlajának használatáról, valamint az állami kitüntetéseiről szóló 2011.évi CCII. törvény 24.§ (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

**I. fejezet**

**Kitüntető cím, a szakmai kitüntető díjak és az elismerő oklevél**

**1. §**

 (1) Kitüntető cím: Gulács Község  Díszpolgára

(2) Szakmai kitüntető díjak:

a) Gulács Község  Egészség- és Szociális Ügyéért Díj

 b) Gulács Község  Ifjúságának Neveléséért és Oktatásáért Díj

 c) Gulács   Község  Közművelődéséért Díj

d) Gulács Község  Közszolgálatáért Díj

 e) Gulács Község   Sportjáért Díj

f)  Gulács Község  Településfejlesztéséért Díj

g) Gulács Községért  Díj

(3) Elismerő oklevél.

**II. fejezet**

**A kitüntető cím, a szakmai kitüntető díjak és az elismerő oklevél adományozásának általános szabályai**

**2. §**

(1) A kitüntető cím, a szakmai kitüntető díj, elismerő oklevél, életmű, kiemelkedő teljesítmény, alkotó munkásság elismeréseként adományozható.

 (2) A kitüntető cím posztumusz is adományozható.

(3) A (2) bekezdésben szabályozott adományozás esetén a címet az elhunyt házastársa vagy más hozzátartozója veheti át.

(4) A kitüntető címet és a szakmai kitüntető díjakat minden évben Szeresd a Falud Napon  kell átadni.

 (5) Az elismerő oklevelet az odaítélést követően  Gulács Polgármestere ünnepélyes keretek között adja át.

**3.§**

(1) Kitüntető cím évente legfeljebb  három  személynek adományozható.

(2) Szakmai kitüntető díjban évente kategóriánként legfeljebb két személy, civil szervezet, vállalkozás, gazdasági társaság és szakmai munkaközösség részesíthető.

 (3) A Képviselő-testület az adományozásról szóló döntés meghozatala előtt határozatban nyilvánítja ki, hogy a tárgyévben egy vagy két kitüntető címet, illetve szakmai kitüntető díjat adományoz.

 (4) Az elismerő oklevél korlátlan számban adományozható, az adományozásáról a Képviselő-testület dönt.

**III. fejezet**

**A kitüntető cím adományozása**

**4. §**

 (1) A Képviselő-testület Gulács Község  Díszpolgára (a továbbiakban: a Község  Díszpolgára) kitüntető cím adományozásával ismerheti el azon személyek érdemeit, akik

 a) Gulács község  fejlődéséért, szellemi, anyagi gyarapodásáért példaértékűen dolgoztak,

b) a közélet, a gazdaság, tudományok, a kultúra és a művészetek, a gyógyítás, az oktatás-nevelés területén tartós és eredményes tevékenységet folytattak,

c) maradandó alkotó munkájukkal elősegítették a község  fejlődését, szolgálták a helyi közösség érdekeit és javát.

(2) A Községi Díszpolgára címmel kitüntetett személy a kitüntetés alkalmával kézhez kapja a kitüntető cím adományozását igazoló, Gulács címerét ábrázoló pecséttel ellátott okmányt, valamint  Gulács   címerével ellátott  emlékplakettet.

**IV. fejezet**

**A szakmai kitüntető díjak adományozása**

5. §

 A Képviselő-testület Gulács Község Egészség- és Szociális Ügyéért Díj adományozásával ismerheti el azon személyek, civil szervezetek, vállalkozások, gazdasági társaságok és szakmai munkaközösségek érdemeit, akik

a) munkájukkal jelentős mértékben hozzájárultak Gulács egészségügyi ellátásának fejlesztéséhez, illetve a lakosság egészségügyi állapotának megóvására, javítására és helyreállítására irányuló tevékenységük során kimagasló teljesítményt vagy eredményt értek el,

b) a szociális ellátás, gondozás, rehabilitáció, valamint a gyermek-, ifjúság- és családvédelem területén kiemelkedő teljesítményt nyújtottak, illetve kimagasló eredményt értek el.

**6. §**

A Képviselő-testület Gulács Község  Ifjúságának Neveléséért és Oktatásáért Díj adományozásával ismerheti el azon személyek, civil szervezetek, vállalkozások, gazdasági társaságok és szakmai munkaközösségek érdemeit, akik

 a) az ifjúság nevelése és oktatása területén kiemelkedő munkát végeztek, vagy

 b) a pedagógiai újítások kidolgozása, alkalmazása, a magyar neveléstudomány eredményeinek felhasználása, a nemzetközi pedagógiai tapasztalatok adaptációja terén kiemelkedő tevékenységet folytattak.

**7. §**

A Képviselő-testület Gulács Község Közművelődéséért Díjat adományozhat

a) a kultúra és a közművelődés érdekében hosszabb időn át kiemelkedő tevékenységet folytató személyek, civil szervezetek, vállalkozások, gazdasági társaságok és szakmai munkaközösségek,

 b) az egyes népművészeti ágakban kiemelkedő teljesítményt elért alkotó- és előadóművészek, civil szervezetek, vállalkozások, gazdasági társaságok és szakmai munkaközösségek,

 c) a tevékenységükkel az értékálló helyi közösségi hagyományok és értékek megőrzéséhez, ápolásához, nemzedékek közötti átörökítéséhez példamutatóan hozzájáruló személyek, civil szervezetek, vállalkozások, gazdasági társaságok és szakmai munkaközösségek munkájának elismerésére.

**8. §**

A Képviselő-testület Gulács Község  Közszolgálatáért Díj adományozásával ismerheti el azon személyek, civil szervezetek és szakmai munkaközösségek érdemeit, akik

a) a közigazgatás területén olyan kimagasló tevékenységet folytattak, amellyel hozzájárultak a közügyek magas színvonalú intézéséhez,

 b) a bűn megelőzés, a bűn üldözés, valamint a közbiztonság területén olyan kimagasló tevékenységet folytattak, amellyel hozzájárultak a település  közbiztonságának javításához,

 c) a tűzoltás, kárelhárítás, baleset- és tűzmegelőzés területén olyan kimagasló tevékenységet folytattak, amellyel hozzájárultak a település  közbiztonságának javításához, a tűzesetek számának csökkentéséhez.

**9. §**

A Képviselő-testület Gulács Község Sportjáért Díj adományozásával ismerheti el azon személyek, civil szervezetek, vállalkozások, gazdasági társaságok és szakmai munkaközösségek érdemeit akik

a) a testnevelés és a sport népszerűsítésében, illetve a diáksportnak, az ifjúság testedzésének, valamint a szabadidősportnak a szervezésében huzamosabb időn át eredményes tevékenységet fejtettek ki,

 b) az adott vagy a megelőző évben a verseny- élsportban kiemelkedő sportteljesítményt, illetve országos vagy nemzetközi eredményt értek el, illetve a felkészítésükben közreműködtek.

**10. §**

A Képviselő-testület Gulács Község Településfejlesztéséért Díj adományozásával ismerheti el azon személyek és civil szervezetek, vállalkozások, gazdasági társaságok és szakmai munkaközösségek érdemeit, akik tevékenységükkel jelentős mértékben hozzájárultak a település fejlődéséhez, ezen belül

 a) a turizmus fejlesztéséhez, a mezőgazdaság fejlesztési tevékenységet folytattak,

b) a mezőgazdaság  területén alkalmazott példaértékű új eljárásokat, korszerű módszereket valósítottak meg, illetve ezek elterjesztésében sikereket értek el,

 c) vállalkozás vagy vállalkozások elindításával elősegítették a településen élő aktív korú lakosság helyben történő foglalkoztatását és ezáltal hozzájárultak az életminőség javításához.

**11. §**

 A Képviselő-testület Gulács Községért  Díj adományozásával ismerheti el azon személyek, civil szervezetek, vállalkozások, gazdasági társaságok és szakmai munkaközösségek munkáját, akik

 a) cselekedetükkel öregbítették Gulács hírnevét,

 b) hosszú távú tevékenységükkel hozzájárultak Gulács   fejlődéséhez, elismertségéhez.

**V. fejezet**

**A szakmai kitüntető díjakkal járó okmány és elismerés**

**12. §**

(1) A szakmai kitüntető díj adományozásával egyidejűleg a kitüntetett (kitüntetettek) részére  Gulács Község  címerét ábrázoló pecséttel ellátott, valamint az adományozás évszámát, a kitüntető díj megnevezését tartalmazó oklevelet kell átadni.

 (2) Az elismerő oklevélben részesített részére Gulács község címerét ábrázoló pecséttel ellátott, a polgármester által aláírt, az elismerés indokát is tartalmazó oklevél kerül átadásra.

**VI. fejezet**

**Eljárási szabályok**

**13. §**

 (1) A kitüntető cím adományozására a Képviselő-testület tagjai , valamint bárki tehetnek javaslatot.

(2) A szakmai kitüntető díjak, és az elismerő oklevelek adományozása tekintetében az (1) bekezdésben meghatározottakon túl javaslattal élhetnek az adott tevékenységet folytató intézmények vezetői, valamint az érdekképviseleti, illetve szakmai szervezetek is.

(3)A kitüntető címre, és a szakmai kitüntető díjakra vonatkozó javaslatot minden év június 30. napjáig kell   Gulács Község  Önkormányzata  Jegyzőjéhez eljuttatni. Az elismerő oklevél adományozására vonatkozó javaslat Gulács Község  Önkormányzata Jegyzőjéhez bármikor benyújtható.

 (4) A javaslatot kizárólag írásban lehet benyújtani, melynek tartalmaznia kell a javasolt személy, civil szervezet, vállalkozás, gazdasági társaság, szakmai munkaközösség nevét, címét, valamint a javaslat részletes indoklását.

**14. §**

 (1) 17A kitüntető cím és a szakmai kitüntető díjak adományozásáról a Képviselő-testület minden év június 30. napjáig zárt szavazással dönt.

(2) Az elismerő oklevél adományozásáról a Képviselő-testület zárt szavazással dönt.

**VII. fejezet**

**Átmeneti és záró rendelkezések**

**15. §**

 (1) A kitüntető cím, a szakmai kitüntető díjak, és az elismerő oklevelek adományozásával összefüggő előkészítő és az adományozás nyilvántartásával összefüggő feladatokat a jegyző látja el.

 (2) E rendelet 2018. június 27. napján 10:00 órakor lép hatályba. A hatálybalépéssel egyidejűleg hatályát veszti Gulács   Önkormányzata Képviselő-testületének a Gulács Község Díszpolgára cím, Gulács Község Díszpolgára jelvény, Gulácsért Emlékplakett adományozásáról és adományozásának rendjéről, Gulács története könyvről szóló 7/2007.(III.9.) önkormányzati rendelete.

**Vassné Szűcs Róza                                                                                   Ujvári Judit**

**jegyző                                                                                                     polgármester**

1. Tiszamenti Regionális Vízművek Zrt. 2017. évi Önkormányzati éves beszámoló Gulács község vonatkozásában

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** Ivóvíztartozás áll fenn a lakosság részéről, a Zrt, korlátozni fogja. Ha a tartozást rendezik, a Zrt. visszaállítja az állapotot.

**Vass Albert János képviselő** tegyük ki a honlapra.

**Ujvári Judit polgármester** A tartozásról mindenki kapott értesítőt, de semmi akadálya nincs, felrakjuk.

**Vass Albert János képviselő** Az utolsó sorban a bérleti díjjal kapcsolatban van észrevételem.

**Vassné Szűcs Róza jegyző** Az amortizációt követni kell.

**Vass Albert János képviselő** Amortizációval egyenértékű legyen.

*A polgármester kéri, hogy aki elfogadja beszámolót – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**66/2018. (VI.27.)**

**önkormányzati határozata**

Tiszamenti Regionális Vízművek Zrt. 2017. évi Önkormányzati éves beszámoló Gulács község vonatkozásában

**A Képviselő-testület:**

##### Tiszamenti Regionális Vízművek Zrt. Gulács településen nyújtott 2017. évi üzemeltetési tevékenységéről szóló beszámolót a jegyzőkönyv mellékleteként elhelyezett tartalommal elfogadja.

1. **Átfogó értékelés Tarpa Nagyközség Önkormányzata Család- és**

**Gyermekjóléti Szolgálat 2017. évről**

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Debreczeni Tóth Vivien családgondozó** 2 gyermekkel van gond, iskolai hiányzás miatt. Családból való kiemelésre nem történt, erre az idén fog sor kerülni. Az édesanya szellemileg fogyatékos, folyamatban van a gyámsága.

*A polgármester kéri, hogy aki elfogadja beszámolót – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**67/2018. (VI.27.)**

**önkormányzati határozata**

**Átfogó értékelés a Tarpai Közös Önkormányzati Hivatal 2017. évi gyermekjóléti és gyermekvédelmi feladatainak ellátásáról**

**Képviselő-testület:**

Döntött, hogy a Tarpai Közös Önkormányzati Hivatal 2017. évi gyermekjóléti és gyermekvédelmi feladatainak ellátásáról szóló átfogó értékelését a jegyzőkönyv melléklete szerinti tartalommal elfogadja.

1. **Gulács és Csicser községek testvér-települési kapcsolatának több szintű erősítése című támogatás szakmai és pénzügyi beszámolója**

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** Tájékoztatja a képviselőket a BGA pályázat felhasználásáról. 650 ezer forintot kapott Csicser testvértelepülés, iskolás gyermekek voltak kint, illetve a csicseri gyermekek itt Gulácson.

*A polgármester kéri, hogy aki elfogadja beszámolót – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**68/2018. (VI.27.)**

**önkormányzati határozata**

**Gulács és Csicser községek testvér-települési kapcsolatának több szintű erősítése című támogatás szakmai és pénzügyi beszámolója**

**A Képviselő-testület:**

elfogadja a polgármester által adott Gulács és Csicser községek testvér-települési kapcsolatának több szintű erősítése című támogatás szakmai és pénzügyi beszámolóját

1. **DIGI Távközlési és Szolgáltató Kft-vel kötendő Gulács belterület 17/2.helyrajzi számú ingatlan használatára (Víztorony, állomás létesítése)**

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** Bérleti szerződéssel próbálkoztunk ismét 950.000.-Ft/év, az ügyvéd úr átnézte, javaslatot tett, amit elfogadott a DIGI és a TRV Zrt is.

A szerződést Vass Albert János képviselő ismételten megtekinti és az alábbi javaslattal él:

**Vass Albert János képviselő** 10 évre szól, 6/6 pont – 2020. 01. 01. évente módosítani kellene, az összeg automatikusan emelkedjen.

**Ujvári Judit polgármester** Jelezzük a módosítást. A szerződés csak a toronyra vonatkozik.

**Vass Albert János képviselő** Ha a TRV Zrt. fizeti a villanyszámlát, ha a bérleti szerződést velünk kötik, akkor nehogy később tőlünk követeljenek.

Bérlő kössön megállapodást a TRV Zrt.–vel.

*A polgármester kéri, hogy aki elfogadja szerződés tervezetet – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**69/2018. (VI.27.)**

**önkormányzati határozata**

**DIGI Távközlési és Szolgáltató Kft-vel kötendő Gulács belterület 17/2.helyrajzi számú ingatlan használatára (Víztorony, állomás létesítése)**

**A Képviselő-testület:**

a jegyzőkönyv mellékleteként elhelyezett tartalommal elfogadja a DIGI Távközlési és Szolgáltató Kft-vel kötendő Gulács belterület 17/2.helyrajzi számú ingatlan használatára vonatkozó szerződést

1. **Nemzeti Média- és Hírközlési Hatósággal kötendő bérleti szerződés az önkormányzat tulajdonát képező Gulács belterület 17/2.helyrajzi számú ingatlan használatára**

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** Telenort is keressük meg, juttatást kérünk. Mostantól mindenképpen.

**Vass Albert János képviselő** Több antenna is van.

**Ujvári Judit polgármester** megpróbáljuk kideríteni. Telenort megkeressük.

*A polgármester kéri, hogy aki elfogadja a javaslatot – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**70/2018. (VI.27.)**

**önkormányzati határozata**

**Nemzeti Média- és Hírközlési Hatósággal kötendő bérleti szerződés az önkormányzat tulajdonát képező Gulács belterület 17/2.helyrajzi számú ingatlan használatára**

**A Képviselő-testület:**

felhatalmazza a polgármestert Nemzeti Média- és Hírközlési Hatósággal kötendő bérleti szerződés az önkormányzat tulajdonát képező Gulács belterület 17/2.helyrajzi számú ingatlan használat ügyében a tárgyalásra**.**

**9.)Szakmai beszámoló Móricz Zsigmond Megyei és Városi Könyvtár Könyvtárellátási Szolgáltat Rendszerben végzett munkájáról 2017. év**

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** Szakmai beszámolóban olvasható. Több rendezvény is volt már, a gyermekeknek nagyon tetszett. Nyárra is tervezünk programot, délután 13-15 óráig lesz lehetőség a gyerekeknek. A bér közfoglalkoztatásban kerül kifizetésre. Könyveket, számítógépet hoztak. Pályáztunk WIFI használatra, folyamatban van a kiépítés. dr. Tárnok Árpád külön kamerát szerelt fel, mert sok a szemét.

**Vass Albert János képviselő** csak oda lehet tenni a WIFI-t?

**Ujvári Judit polgármester** Igen a Kondi, Könyvtár miatt. Segédkönyvtáros képzés indul,160.000.-Ft + 55.000.-Ft 2 évig vállalja a dolgozó, hogy itt marad. Támogatási szerződést szeretnénk kötni, melyhez kérem a Képviselő-testület támogatását.

*A polgármester kéri, hogy aki elfogadja beszámolót és a szerződést – kézfelemeléssel jelezze.*

A Képviselő-testület 4 igen szavazattal 1 tartózkodással alábbi határozatot hozta:

**Gulács Község Önkormányzata**

**Képviselő-testületének**

**71/2018. (VI.27.)**

**önkormányzati határozata**

**Szakmai beszámoló Móricz Zsigmond Megyei és Városi Könyvtár Könyvtárellátási Szolgáltat Rendszerben végzett munkájáról 2017. év**

**A Képviselő-testület:**

1. 2017. évi a Móricz Zsigmond Megyei Könyvtár tevékenység beszámolóját megismerte, és a jegyzőkönyv mellékleteként elhelyezett tartalommal elfogadja.
2. az önkormányzat vállalja a segéd könyvtáros képzés költségeit.
3. felhatalmazza a polgármestert a szerződés aláírására.

**10.) Tájékoztató Belterületi utak, járdák felújítási munkáinak elvégzéséről** Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** Pályázaton nyertünk, az utak elkészültek, a számlát körbeadja. Részletesen ismerteti, járda felújítás, foltbejavítás, bekötőút készítés

**Kovács Róbert képviselő** Garancia? Nem végeztek túl jó munkát.

**Ujvári Judit polgármester** 12 hónap van rá. Műszaki ellenőr az átvételért felelős. Pályázattal el kell számolni. Utófelülvizsgálatot lehet kérni, évente. Nyilatkoztatni kell, vállalja a felelősséget.

**Vassné Szűcs Róza jegyző** A teljesítés igazolás ezt támasztja alá, ezt vállalta.

**Vass Albert János képviselő** Megjegyzésbe írnám, technológiai hibát jeleztek, idő előtti károsodások lehetnek, kivitelező nyilatkozata felvállalás esetén 10 % minőségi garancia, visszatartás történjen.

**Ujvári Judit polgármester** 3 év garancia, időn túl is javítsa. Inkább így legyen. A szerződést tartsuk be.

**Vass Albert János képviselő** Próbamintát kellene venni.

**Kovács Róbert képviselő** Garanciaidő hosszabbítás legyen.

**Vass Albert János képviselő** Minőségen kell javítani.

**Kovács Róbert képviselő** Műszaki ellenőrnek kell garanciát vállalni.

**Vass Albert János képviselő** 3 év múlva a min. 10%-a tönkre megy az útnak. Kötelezően kellene ellenőrizni, nincs addig átadás.

**Ujvári Judit polgármester**  műszaki ellenőrtől ismételten beszerezzük a nyilatkozatot, ennek ismeretében fogom az utalást engedélyezni.

*A polgármester kéri, hogy aki elfogadja a javaslatot – kézfelemeléssel jelezze.*

A Képviselő-testület 5 igen szavazattal az alábbi határozatot hozta:

**Gulács Község Önkormányzata**

**Képviselő-testületének**

**72/2018. (VI.27.)**

**önkormányzati határozata**

**Tájékoztató Belterületi utak, járdák felújítási munkáinak elvégzéséről**

**A Képviselő-testület:**

úgy dönt, hogy a műszaki ellenőrtől ismételten nyilatkozatot kér és ennek ismeretében a polgármester az utalást engedélyezi.

**11. Aktuális kérdések**

**11.1 Ravatalozó – hűtőberendezés**

**Ujvári Judit polgármester** Kistelepülések fejlesztése címén az önkormányzat nyert 1.600 000.-Ft-ot. Ebből 1.150 000.-Ft-ot a ravatalozóba halotthűtő vásárlásra.

Szeretnénk a hűtőt megvásárolni. Gyári, 2 személyes hűtőt tudnánk ebből az összegből vásárolni. Kérek felhatalmazást a pályázat lebonyolítására, a teljes kötelezettségvállalásra és az elszámolás benyújtására.

*A polgármester kéri, hogy aki elfogadja javaslatot – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**73/2018. (VI.27.)**

**önkormányzati határozata**

**Ravatalozó – hűtőberendezés**

**A Képviselő-testület:**

egyetért a polgármester által javasolt Kistelepülések fejlesztése című pályázati összeg felhasználásával, felhatalmazza a polgármestert a teljeskörű kötelezettségvállalásra és a pályázati elszámolás benyújtására.

**11.2. Diákmunka**

**Ujvári Judit polgármester** Júliushónaptól 9 főre kaptuk az engedélyt, 28 fő jelentkezett.

*A tájékoztatót a Képviselő-testület tudomásul veszi.*

**11.3. Gondozási Központ feladatainak ellátása**

**Ujvári Judit polgármester** A Gondozási Központban 6 fő főállású és 1 fő mellékállású gondozó szerződése június 30.napjával lejár, 138.000.-Ft a bér, javaslom meghosszabbítani december 31.napjáig

*A polgármester kéri, hogy aki elfogadja javaslatot – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**74/2018. (VI.27.)**

**önkormányzati határozata**

**Gondozási Központ feladatainak ellátása**

**A Képviselő-testület:**

úgy dönt, hogy Gulács Gondozási Központ feladatainak ellátására 6 fő főállású és 1 mellékállású gondozó alkalmazását biztosítja 2018. július 1. napjától - 2018. december 31. napjáig.

**11.4 TAK jóváhagyása**

**Ujvári Judit polgármester** A Nyírségtervtől kaptuk a megkeresést az Arculati Kézikönyv jóváhagyására. A településkép védelméről szóló rendelet során véletlenül kimaradt.

*A polgármester kéri, hogy aki elfogadja jóváhagyást – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**75/2018. (VI.27.)**

**önkormányzati határozata**

**Gulács Településképi Arculati Kézikönyve jóváhagyásáról**

**A Képviselő-testülete:**

településkép védelméről szóló 2016. évi LXXIV. törvény alapján, a településfejlesztéssel,

településrendezéssel és településkép védelemmel összefüggő partnerségi egyeztetés

szabályairól szóló 6/2017. (III. 30.) önkormányzati rendelet szerinti partnerek, valamint

a településfejlesztési koncepcióról, az integrált településfejlesztés stratégiáról és a

településrendezési eszközökről, valamint egyes településrendezési sajátos

jogintézményekről szóló 314/2012. (XI. 8.) Korm. rendelet szerinti államigazgatási

szervek véleményének kikérésével megtárgyalta a **„Gulács Településképi**

**Arculati Kézikönyve”** című dokumentumot és azt jóváhagyja.

A Képviselő-testület hozzájárul ahhoz, hogy az elfogadott településképi

dokumentumok közzététele, valamint az államigazgatási szerveknek történő

megküldése megtörténjen.

**11.5. EFOP pályázat tájékoztatója**

**Ujvári Judit polgármester** Az EFOP 1.5.3.-16 pályázat keretei terhére szerettük volna megvalósítani a falunapot. A rendezvényszervezés azonban közbeszerzés hatálya alá esik. Ezt ennyi idő alatt nem tudjuk lebonyolítani. A kérdésem, hogy saját költségvetésünk terhére legyen-e falunap?

**Bagi Sándor alpolgármester**: Hogyne, ezt várja mindenki.

**Ujvári Judit polgármester**: a költségvetésbe be lett tervezve.

*A polgármester kéri, hogy aki elfogadja , hogy legyen falunap – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**76/2018. (VI.27.)**

**önkormányzati határozata**

**Szeresd Faludat 4 - megrendezése**

**A Képviselő-testület:**

úgy dönt, hogy továbbra is meg kívánja tartani a Szeresd Falud 4 rendezvényét. A szükséges költséget azaz 3 millió forintot továbbra is biztosítja.

**11.6. Orvosi rendelő c. pályázat**

**Ujvári Judit polgármester** A pályázatot vissza kellett vonni, jelzálog hitel miatt. A hiánypótlás megtörtént külterületi utakkal kapcsolatban, 5 % önerőt kell biztosítani.

**11.7. Filep féle ház értékesítése**

**Ujvári Judit polgármester** A Filep féle házat el szeretnénk adni. Nyilvános pályázatot írnánk ki, a szabályokat betartva.

**Bagi Sándor alpolgármester** Értékbecslőt kell kérni.

*A polgármester kéri, hogy aki elfogadja ajánlatot – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**77/2018. (VI.27.)**

**önkormányzati határozata**

**Pályázati felhívás Gulács, Szabadság u. 53. ingatlan értékesítésére**

**A Képviselő-testülete:**

Gulács Község Önkormányzat Képviselő-testülete a következő

pályázati felhívást teszi közzé:

1. **Pályázat célja**: önkormányzati ingatlan értékesítése

2. **A pályázat jellege:** a pályázat nyilvános

3. **Pályáztatásra kerülő ingatlan irányára** : 5.000.000 forint.

4. **Az ingatlan adatai:**

Gulács, Szabadság u. 53. sz. 284. hrsz-u 1200 m2 nagyságú, lakóház, udvar, gazdasági épület megnevezésű, belterületi ingatlan. Az ingatlan a valóságban Gulács, Szabadság u. 53.szám alatt található, üresen álló lakóház. Az ingatlanon lévő lakóépület hasznos alapterülete 80 m2 hagyományos építési módú, földszintes sátortetős lakóépület.

A lakóépület a következő helyiségekből áll: 2,5 szoba, konyha, folyosó, fürdőszoba WC, kamra, padlás. A lakóépület komfortos.

5**. Az ajánlat benyújtásának helye**: Gulács Község Önkormányzata Gulács, Rákóczi út 12.

6. **Az ajánlatok benyújtásának módja**: az ajánlatok benyújthatók személyesen, vagy postai úton. Az ajánlatok zárt borítékban, kell benyújtani. A borítékon kizárólag a következő szövegrészt kérjük feltüntetni***: „Pályázati*** ***ajánlat a Szabadság u. 53. szám alatti lakásingatlan megvételére***”.

A boríték semmilyen utalást ne tartalmazzon az ajánlattevő személyére vonatkozóan!

7.**A pályázat benyújtásának határideje**:

**11.8. Polgárőrség támogatása**

**Ujvári Judit polgármester** Felolvassa a tájékoztatót, ebben szerepel a falunap biztosítása is.

*A polgármester kéri, hogy aki elfogadja támogatást – kézfelemeléssel jelezze.*

A Képviselő-testület 5 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**78/2018. (VI.27.)**

**önkormányzati határozata**

**Polgárőrség támogatása**

**A Képviselő-testülete:**

Úgy döntött, hogy 100.000 forint támogatást nyújt a helyi Polgárőrség részére.

Felhatalmazza a polgármestert a támogatási szerződés aláírására.

*A képviselő-testület a tanácskozást zárt ülés formájában folytatja.*

*A képviselő-testület a zárt ülést befejezve folytatja tanácskozását.*

**11.9. Ügyrendi bizottság tagjának megválasztása**

**Ujvári Judit polgármester** A Képviselő-testületi ülésen elhangzottak kimennek a faluba, Balogh Jánosné telefonált, hogy Ibolyától kapta meg a Tv2 telefonszámát, címét.

Ma reggel szintén megkerestek bennünket a tűzifaosztással kapcsolatban, szintén Ibolyára hivatkozva.

**Balogh Ibolya képviselő** Én ilyet nem mondtam, nem foglalkozom vele. A másik ügyfél szintén a nap, mint nap megkeresett, de ilyet én nem mondtam.

**Ujvári Judit polgármester** Ügyrendi Bizottságba választani kell, javaslom Kovács Róbert képviselőt.

**Kovács Róbert képviselő** Személyes érintettséget jelent be.

*A polgármester kéri, hogy aki elfogadja a javaslatot, – kézfelemeléssel jelezze.*

A Képviselő-testület 4 igen szavazattal, 1 tartózkodással az alábbi határozatot hozta:

**Gulács Község Önkormányzata**

**Képviselő-testületének**

**84/2018.(VI.27.)**

**önkormányzati határozata**

**Ügyrendi Bizottság**

**A Képviselő-testület :**

A helyi önkormányzatokról szóló 1990. évi LXV. tv. 10. § b) pontja és a 22.§ (1) bekezdésében biztosított jogkörében eljárva az Ügyrendi Bizottság, tagjává Kovács Róbert képviselőt, aki gulácsi lakos - megválasztja.

A polgármester megköszöni a tanácskozást, az ülést bezárta.

**Ujvári Judit Vassné Szűcs Róza**

polgármester jegyző

**Vass Albert János**

jegyzőkönyv-hitelesítő